Dum longa tempo plastaj enpakaĵoj estis konsiderataj la plej bona ebleco protekti fruktojn kaj legomojn.
Germanaj nutraĵvendejaj ĉenoj nun testas alian vojon.
#000002
La nutraĵa komerco troviĝas en problema situacio.
Plastaj enpakaĵoj por kukumoj, avokadoj kaj aliaj legomoj kaj fruktoj estas tabuaj por pli kaj pli da klientoj.
Sed sen la protekta plasta envolvaĵo fruktoj kaj legomoj ofte pli rapide fariĝas malbonaspektaj kaj tiel nevendeblaj.
#000003
La du plej grandaj germanaj komercaj ĉenoj por nutraĵoj pro tio nun testas novajn teknikojn por teni la putreman varon pli longe freŝa ankaŭ sen plasta envolvaĵo.
Helpu tiucele maldikega manĝebla protekta kovraĵo kiu metiĝas rekte sur la ŝelon de la fruktoj.
#000004
Jam fine de la pasinta jaro la plej granda komerca ĉeno por nutraĵoj komencis vendi en elektitaj superbazaroj avokadojn sur kiuj troviĝis tia "dua haŭto".
Ĝi malrapidigu la perdiĝon de akvo kaj la enpenetriĝon de oksigeno.
Ambaŭ estas ĉefaj kaŭzoj por la rapida putriĝo de la fruktoj.
Danke al la kovraĵo la delikataj fruktoj restu freŝaj du- ĝis trifoje pli longe ol sen protekta kovraĵo.
#000005
La ĉefa konkuranto en Germanio nun sekvas tiun ekzemplon ofertante avokadojn kiuj estas prilaboritaj per simila sistemo.
La kovraĵo en tiu kazo konsistas el natura sukero, celulozo kaj plantaj oleoj.
Ankaŭ ĝi estas bone manĝebla kaj bone digestebla.
La konzerno esperas per tio subteni siajn klientojn en la batalo kontraŭ malŝparo de nutraĵoj.
#000007
Kaj la klopodoj pri evitado de plastaĵoj eĉ plifortigis la problemon.
Laŭ informo de faka gazeto ekzemple la rezigno pri plastaj envolvaĵoj ĉe porsalataj kukumoj kondukis al tio ke dum la pasinta aŭtuno signife pli da hispanaj kukumoj devis esti detruitaj, ĉar ili ne estis eltenintaj la longan transportan vojon sen damaĝo.
#000009